open-index/open-wikipedia-markdown huggingface dataset:
জ্যনভিয়েভ ব্যুজো

**জ্যনভিয়েভ ব্যুজো** (; জন্ম ১ জুলাই ১৯৪২) হলেন একজন কানাডীয় অভিনেত্রী। তিনি *[[অ্যান অব দ্য থাউজেন্ড ডেজ]]* (১৯৬৯) চলচ্চিত্রে অ্যান বলেইন চরিত্রে অভিনয়ের জন্য সর্বাধিক পরিচিত। এই কাজের জন্য তিনি নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তার অন্যান্য চলচ্চিত্র হল *দ্য ট্রোজান উইমেন* (১৯৭১), *আর্থকোয়াক* (১৯৭৪), *অবসেশন* (১৯৭৬), *কোমা* (১৯৭৮), *মার্ডার বাই ডিক্রি* (১৯৭৯), *টাইটরোপ* (১৯৮৪), *চুজ মি* (১৯৮৪), *ডেড রিঙ্গারস* (১৯৮৮), *দ্য হাউজ অব ইয়েস* (১৯৯৭), ও *স্টিল মাইন* (২০১২)।

## প্রারম্ভিক জীবন
ব্যুজো ১৯৪২ সালের ১লা জুলাই কেবেকের মন্ট্রিয়লে জন্মগ্রহণ করেন। তার মাতা লরেত (বিবাহপূর্ব কাভানাফ) একজন গৃহপরিচারিকা ছিলেন, এবং পিতা জোসেফ ফিরমিন ব্যুজো একজন বাস চালক ছিলেন। তিনি ফরাসি কানাডীয় বংশোদ্ভূত এবং তার কিছু পূর্বপুরুষ আইরিশও ছিলেন।

ব্যুজো ১২ বছর কঠোর কনভেন্ট শিক্ষা অর্জন করেন। তিনি এই শিক্ষা অপছন্দ করতেন। তিনি মার্সেল প্যাগনলের "ফ্যানি* পড়ার জন্য কনভেন্ট থেকে বহিষ্কৃত হন। এরপর তিনি মন্ট্রিয়ল কনজারভেটরি অব ড্রামাটিক আর্টে যোগ দেন,

==কর্মজীবন==
কানাডায় তিনি পল আলমন্ডের রচনা ও পরিচালনায় নির্মিত *ইসাবেল* (১৯৬৮) চলচ্চিত্রে অভিনয় করেন। এটি প্রধান কোন হলিউড স্টুডিও কর্তৃক পরিবেশিত প্রথমদিকের কানাডীয় চলচ্চিত্রের একটি। এই চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে কানাডিয়ান চলচ্চিত্র পুরস্কার অর্জন করেন।

তিনি [[রিচার্ড বার্টন]]ের বিপরীতে চার্লস জ্যারটের *অ্যান অব দ্য থাউজেন্ড ডেজ* (১৯৬৯) চলচ্চিত্রে [[অ্যান বোলিন]] চরিত্রে অভিনয় করে আন্তর্জাতিক স্বীকৃতি অর্জন করেন। প্রযোজক [[হ্যাল বি. ওয়ালিস]] *ইসাবেল* চলচ্চিত্রে তার অভিনয় দেখে তাকে এই চরিত্রের জন্য বাছাই করেন। [[ইউনিভার্সাল পিকচার্স]] কর্তৃক চলচ্চিত্রটি মুক্তি দেওয়া হয়, যারা ব্যুজোর সাথে তিন বছরের চুক্তি স্বাক্ষর করে। এই কাজের জন্য তিনি [[নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার]] অর্জন করেন এবং [[শ্রেষ্ঠ অভিনেত্রী বিভাগে একাডেমি পুরস্কার]]ের মনোনয়ন লাভ করেন।

তিনি [[ক্যাথরিন হেপবার্ন]], [[ভানেসা রেডগ্রেভ]] ও [[আইরিন প্যাপাস]]ের সাথে মাইকেল ক্যাকোয়ানিসের চলচ্চিত্র *দ্য ট্রোজান উইমেন* (১৯৭১)-এ গ্রিক দেবী ক্যাসান্ড্রা চরিত্রে অভিনয় করেন। চলচ্চিত্রটির স্পেনে ধারণ করা হয়েছিল। কানাডায় তিনি আলমন্ডের *জার্নি* (১৯৭২) চলচ্চিত্রে জন ভার্ননের সাথে অভিনয় করে আরেকটি কানাডিয়ান চলচ্চিত্র পুরস্কার অর্জন করেন। ১৯৭৩ সালে তিনি ক্লোদ জুত্রার *কামুরাস্কা'' চলচ্চিত্রে অভিনয় করে শ্রেষ্ঠ অভিনেত্রী বিভাগে তার তৃতীয় কানাডিয়ান চলচ্চিত্র পুরস্কার অর্জন করেন।

## ব্যক্তিগত জীবন
ব্যুজো ১৯৬৭ সালে পরিচালক পল আলমন্ডের সাথে বিবাহবন্ধনে আবদ্ধ হন। ১৯৭৪ সালে আলমন্ডের সাথে তার বিবাহবিচ্ছেদ ঘটে।

## তথ্যসূত্র

## বহিঃসংযোগ

* 
* The Canadian Film Encyclopedia

বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর কানাডীয় অভিনেত্রী
বিষয়শ্রেণী:২১শ শতাব্দীর কানাডীয় অভিনেত্রী
বিষয়শ্রেণী:কানাডীয় কণ্ঠাভিনেত্রী
বিষয়শ্রেণী:কানাডীয় চলচ্চিত্র অভিনেত্রী
বিষয়শ্রেণী:কানাডীয় টেলিভিশন অভিনেত্রী
বিষয়শ্রেণী:কানাডীয় মঞ্চ অভিনেত্রী
বিষয়শ্রেণী:কানাডীয় রোমান ক্যাথলিক
বিষয়শ্রেণী:মন্ট্রিয়লের অভিনেত্রী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
বিষয়শ্রেণী:আইরিশ বংশোদ্ভূত কানাডীয় ব্যক্তি
এ কে এম শামসুল হক

**এ কে এম শামসুল হক** (৪ মার্চ ১৯৪০ - ২৫ সেপ্টেম্বর ১৯৯৯; **গোলাপ মিঞা** নামে অধিক পরিচিত) ছিলেন একজন বাংলাদেশী রাজনীতিবিদ, মুক্তিযোদ্ধের সংগঠক, ভাষা সৈনিক ও তৎকালীন কিশোরগঞ্জ-১ আসনের সাবেক সংসদ সদস্য। তিনি ২০২৩ সালে মরনোত্তর একুশে পদকে ভূষিত হন।

## প্রাথমিক জীবন
এ কে এম শামসুল হক গোলাপ মিয়া কিশোরগঞ্জ জেলার পাকুন্দিয়া উপজেলার জাঙ্গালিয়া ইউনিয়নের তারাকান্দি গ্রামে জন্মগ্রহণ করেন।

## রাজনৈতিক জীবন
এ কে এম শামসুল হক কিশোরগঞ্জ জেলা আওয়ামী লীগের সাধারণ সম্পাদক, ভাষা সৈনিক ও মুক্তিযুদ্ধের সংগঠক ছিলেন। তিনি ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সম্মিলিত বিরোধী দলের হয়ে কিশোরগঞ্জ-১ আসন থেকে সংসদ সদস্য নির্বাচিত হন। এর পর ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে কিশোরগঞ্জ-১ আসন থেকে পুনরায় সংসদ সদস্য নির্বাচিত হন। 

১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে কিশোরগঞ্জ-১ আসন থেকে তিনি পরাজিত হয়েছিলেন।

## মৃত্যু
এ কে এম শামসুল হক ২৫ সেপ্টেম্বর ১৯৯৯ সালে ঢাকার বারডেম হাসপাতালে চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:১৯৯৯-এ মৃত্যু
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:একুশে পদক বিজয়ী
আন্তর্জাতিক শিশুমুক্তি দিবস

থাম্ব|আন্তর্জাতিক শিশুমুক্তি দিবস
**আন্তর্জাতিক শিশুমুক্তি দিবস** বা আন্তর্জাতিক চাইল্ডফ্রি দিবস প্রতি বছর ১ আগস্টে পালিত হয়। এটি ১৯৭৩ সালে মার্কিন যুক্তরাষ্ট্রে ন্যাশনাল অ্যালায়েন্স ফর অপশনাল প্যারেন্টহুড নামে একটি সংগঠন কর্তৃক তৈরি করা হয়েছিল। সেইসময় নন-প্যারেন্টস দিবস নামে ন্যাশনাল অর্গানাইজেশন ফর নন-প্যারেন্টস(এন.ও.এন.) সংস্থার তত্ত্বাবধানে এটি উদযাপিত হতো। স্বেচ্ছায় বাচ্চা না নেওয়া ব্যক্তি/দম্পতি এবং সন্তান গ্রহণে মুক্ত পছন্দের গ্রহণযোগ্যতার সাথে সহমত পোষণ করা লোকদের উদযাপনের উদ্দেশ্যে যাত্রা শুরু হয়েছিলো দিবসটির। দিনটিকে "যেসব দম্পতি স্বেচ্ছায় নিঃসন্তান থাকা বেছে নেওয়ায় সমালোচনা, উপহাস এবং প্রত্যাখ্যানের মুখোমুখি হয়েছেন তাদের জন্য বিশ্বব্যাপী উদযাপনমূলক দিন" হিসাবেও বর্ণনা করা হয়।"

লেখক লরা ক্যারল ২০১৩ সালে এই উদ্যোগটিকে পুনরায় সক্রিয় করেন এবং বার্ষিক বর্ষসেরা নন-প্যারেন্ট পুরস্কার প্রবর্তন করেন যা প্রাথমিকভাবে একজন পুরুষ এবং একজন মহিলাকে পৃথকভাবে প্রদান করা হত ।  ২০১৮ সালে পূর্ববর্তী 'পুরুষ' এবং 'মহিলা' বিভাগ দুটিকে **বর্ষসেরা চাইল্ডফ্রি ব্যক্তি** (যেকোন লিঙ্গ পরিচয়ধারী ব্যক্তি হতে পারেন) এবং **বর্ষসেরা চাইল্ডফ্রি গ্রুপ** (দম্পতি, যুগল, ত্রয়ী বা কোনো গ্রুপ, চাইল্ডফ্রি রোম্যান্টিক অংশীদার, সামাজিক যোগাযোগ মাধ্যম গ্রুপ, ফোরামের নেতা বা ওয়েবসাইট প্রতিষ্ঠাতা) নামে প্রতিস্থাপিত করা হয়। "বর্ষসেরা চাইল্ডফ্রি ব্যক্তি" পদক বিজয়ীদের মধ্যে বেলজিয়ামের লেখক থিওফাইল ডি গিরাউড অন্যতম।

## তথ্যসূত্র

বিষয়শ্রেণী:সচেতনতা দিবস
বিষয়শ্রেণী:১৯৭৩-এ প্রতিষ্ঠিত পুনরাবৃত্ত ঘটনা
ক্যারি স্নডগ্রেস

**ক্যারোলিন লুইস "ক্যারি" স্নডগ্রেস** (২৭ অক্টোবর ১৯৪৫ - ১ এপ্রিল ২০০৪) ছিলেন একজন মার্কিন অভিনেত্রী। তিনি *[[ডায়েরি অব আ ম্যাড হাউজওয়াইফ]]* (১৯৭০) চলচ্চিত্রে অভিনয়ের জন্য সর্বাধিক পরিচিত এবং এই কাজের জন্য তিনি সেরা নবীন অভিনেত্রী ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কারের মনোনয়ন লাভ করেন।

## প্রারম্ভিক জীবন
স্নডগ্রেস ইলিনয় অঙ্গরাজ্যের ব্যারিংটনে জন্মগ্রহণ করেন। তিনি পার্ক রিজের মেইন টাউনশিপ হাই স্কুল ইস্টে পড়াশোনা করেন। পরবর্তীকালে তিনি নর্দার্ন ইলিনয় বিশ্ববিদ্যালয়ে ভর্তি হন এবং অভিনয় জীবন শুরুর লক্ষ্যে স্নাতক সম্পন্নের পূর্বেই বিশ্ববিদ্যালয়ে ত্যাগ করেন। তিনি শিকাগো আর্ট ইনস্টিটিউটের (বর্তমান ডিপল বিশ্ববিদ্যালয়) গুডম্যান স্কুল অব ড্রামায় মঞ্চ অভিনয়ের প্রশিক্ষণ নেন।

## কর্মজীবন
কয়েকটি টেলিভিশন অনুষ্ঠানে ছোট চরিত্রে অভিনয়ের পর ১৯৬৯ সালে *ইজি রাইডার* চলচ্চিত্র দিয়ে তার বড় পর্দায় অভিষেক ঘটে, কিন্তু এতে পর্দায় তার নামের কৃতিত্ব দেওয়া হয়নি। তার প্রথম পর্দা কৃতিত্ব যুক্ত চলচ্চিত্র হল ১৯৭০ সালের *র‍্যাবিট রান*। একই বছর তিনি *[[ডায়েরি অব আ ম্যাড হাউজওয়াইফ]]* (১৯৭০) চলচ্চিত্রে অভিনয় করে সেরা নবীন অভিনেত্রী ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন, এবং শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কারের মনোনয়ন লাভ করেন।

১৯৮১ সালে *আ কোপলা হোয়াইট চিকস সিটিং অ্যারাউন্ড টকিং* নাটকে অভিনয়ের মধ্য দিয়ে ব্রডওয়ে মঞ্চে তার অভিষেক ঘটে। এছাড়াও তিনি শিকাগোর গুডম্যান থিয়েটারে *অল দ্য ওয়ে হোম*, *ও! হোয়াট অ্যা লাভলি ওয়ার!*, *সিজার অ্যান্ড ক্লিওপেট্রা*, *টার্টুফ*, *দ্য বেলকনি অ্যান্ড দ্য বুর* এবং লস অ্যাঞ্জেলেসের টিফানি থিয়েটারে *কার্স অফ দ্য স্টার্ভিং ক্লাস* নাটকে অভিনয় করেন। তিনি টেলিভিশনেও অনেক কাজ করেছেন।

## মৃত্যু
যকৃত প্রতিস্থাপনের জন্য অপেক্ষাকালে স্নডগ্রেসকে লস অ্যাঞ্জেলেসের একটি হাসপাতালে ভর্তি করা হয়। সেখানে ২০০৪ সালের ১লা এপ্রিল ৫৮ বছর বয়সে হৃদযন্ত্রের ক্রিয়া বন্ধ হয়ে তার মৃত্যু হয়।
 
## তথ্যসূত্র

## বহিঃসংযোগ

* 
* 

বিষয়শ্রেণী:১৯৪৫-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ইলিনয়ের অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:ক্যালিফোর্নিয়ায় রোগ সংক্রান্ত মৃত্যু
বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাহিত
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী
হাবিবুর রহমান দয়াল

**হাবিবুর রহমান দয়াল** বাংলাদেশের কিশোরগঞ্জ জেলার রাজনীতিবিদ ও কিশোরগঞ্জ-২ আসনের সাবেক সংসদ সদস্য।

## প্রাথমিক জীবন
হাবিবুর রহমান দয়াল কিশোরগঞ্জের কটিয়াদী উপজেলার মুমুরদিয়া ইউনিয়নের ধনকীপাড়া গ্রামে জন্মগ্রহণ করেন। তার স্ত্রী মমতাজ বেগম ও তার চার ছেলে ও তিন মেয়ে।

## রাজনৈতিক জীবন
হাবিবুর রহমান দয়াল কটিয়াদী উপজেলা উপজেলা পরিষদের চেয়ারম্যান ছিলেন। তিনি ১২ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-২ আসন থেকে সংসদ সদস্য নির্বাচিত হন।

তিনি মৃত্যুবরণ করেছেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:উপজেলা পরিষদের চেয়ারম্যান
মোহাম্মদ নুরুজ্জামান

**মোহাম্মদ নুরুজ্জামান** নামটি নিচের ব্যক্তিবর্গকে নির্দেশ করতে পারে:

* মোহাম্মদ নুরুজ্জামান (ক্রিকেটার) –বাংলাদেশের ক্রিকেটার।
* মোহাম্মদ নুরুজ্জামান (বিচারক) –বাংলাদেশ সুপ্রীম কোর্ট আপিল বিভাগের বিচারক।
* মোহাম্মদ নুরুজ্জামান (রাজনীতিবিদ) –বাংলাদেশী রাজনীতিবিদ যিনি কিশোরগঞ্জ-২ আসনের সংসদ সদস্য ছিলেন।
মোহাম্মদ নুরুজ্জামান (রাজনীতিবিদ)

**মোহাম্মদ নুরুজ্জামান** যিনি **চান মিয়া** নামে পরিচিত। বাংলাদেশের কিশোরগঞ্জ জেলার রাজনীতিবিদ ও আইনজীবী যিনি কিশোরগঞ্জ-২ আসনের সংসদ সদস্য ছিলেন।

## প্রাথমিক জীবন
মোহাম্মদ নুরুজ্জামান কিশোরগঞ্জ জেলায় জন্মগ্রহণ করেন। তার ছেলে শহীদুজ্জামান কাকন কিশোরগঞ্জ জেলা বিএনপির সহসাধারণ সম্পাদক।

## রাজনৈতিক জীবন
মোহাম্মদ নুরুজ্জামান একজন আইনজীবী। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে কিশোরগঞ্জ-২ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:কিশোরগঞ্জ জেলার আইনজীবী
বিষয়শ্রেণী:জীবিত ব্যক্তি
গ্যালো-রোমান ধর্ম

**গ্যালো-রোমান ধর্ম** (Gallo-Roman religion) ছিল উৎপত্তিগতভাবে কেল্টিকভাষী গলদের ঐতিহ্যগত ধর্মীয় অনুশীলনের সাথে সেই স্থানে রোমান সাম্রাজ্যের শাসনের অধীনে সেই অঞ্চলে সূচনা করা রোমান ও হেলেনবাদী ধর্মসমূহের মিশ্রণ। এটি ছিল নির্বাচনীয় সংস্কৃতায়নের ফল।

## দেবদেবী
কিছু ক্ষেত্রে গলীয় দেবদেবীর নামগুলো রোমান দেবদেবীদের উপাধি হিসেবে বা রোমান দেবদেবীর নাম গলীয় দেবদেবীদের উপাধি হিসেবে ব্যবহৃত হয়, যেমন লেনাস মার্স বা জুপিটার পোয়েনিয়াস। অন্যান্য ক্ষেত্রে রোমান দেবতাদেরকে গলীয় নারী সঙ্গী দান করা হয়েছিল, যেমন মারকিউরির সঙ্গী বানানো হয় দেবী রোসমার্তাকে, অ্যাপোলোর সঙ্গী বানানো হয় দেবী সিরোনাকে। অন্তত একটি ক্ষেত্রে গলদের অশ্বের দেবী এপোনাকে রোমানদের দ্বারা গৃহীত হতে দেখা যায়।

জুপিটার স্তম্ভ ছিল রোমান গল ও জার্মানিয়ার একটি বিশিষ্ট ধর্মীয় স্মারক, যেখানে দেখানো হয়েছে অশ্বারোহী জুপিটার দৈত্যকে পরাজিত করছেন (কখনও কখনও জুপিটার রাজপদে অধিষ্ঠিত হচ্ছেন), ছবিগুলোর প্যানেলে বিভিন্ন অন্যান্য দেবদেবীকে দেখানো হয়েছে।

প্রথম দিকেই পূর্বদিকের রহস্যবাদী ধর্মগুলো গলে প্রবেশ করেছিল। এর মধ্যে ছিল অর্ফিউস, মিথ্রীয়, সিবেলি এবং আইসিসের কাল্ট। সম্রাট কাল্ট প্রাথমিকভাবে অগাস্টাসের *[[নুমেন|নুমেনকে]]* কেন্দ্র করে গড়ে উঠেছিল, সবচেয়ে নাটকীয়ভাবে লুগডুনামের তিন গলের মন্দিরে।

## অভ্যাস
রোমান ধর্মীয় অনুশীলন যেমন ধূপ ও পশু উৎসর্গ, উৎসর্গমূলক শিলালিপি, এবং নরাত্মরোপণমূলক আকারে (মানুষের মত দেখতে) দেবতাদের চিত্রিত প্রকৃতিবাদী মূর্তি মন্দিরের চারপাশে পরিক্রমণের মত নির্দিষ্ট গলীয় আচারের সাথে যুক্ত ছিল। এটি একটি বৈশিষ্ট্যপূর্ণ গ্যালো-রোমান ফেনামের জন্ম দেয়, যাকে প্রত্নতত্ত্বে এর সমকেন্দ্রিক আকৃতি দ্বারা শনাক্ত করা যায়।

## আরও দেখুন

* রোমান গল 
* গ্যালো-রোমান সংস্কৃতি 
* *[[ইন্টারপ্রিটেশিও গ্রায়কা]]* 
* কেল্টীয় পুরাণ

## উৎস্য

* Burnand, Y. (1999). "Notes sur le vocabulaire épigraphique de la représentation de la divinité en Gaule romaine" in *Signa deorum : L'iconographie divine en Gaule romaine. Communications présentées au colloque organisé par le Centre Albert Grenier d'antiquité nationale de l'Université de Nancy II et la direction d'études d'antiquités de la Gaule romaine de la IVe section de l'École pratique des hautes études*. Y. Burnand and H. Lavagne. Paris, De Boccard. 
* Debal, J. (1983) "Vienne-en-Val, divinités et sanctuaires." *Bulletin de la Société Archéologique et Historique de l'Orléanais*, **42** 
* Deyts, S. (1998). *À la rencontre des Dieux gaulois, un défi à César*. Paris: Réunion des Musées Nationaux. 
* Faudet, I. (1993) *Les temples de tradition celtique en Gaule Romaine*. Paris, Éditions Errance.  
* Green, M. (1986) *Gods of the Celts*. Stroud: Sutton Publishing Limited. ISBN&nbsp;.
* Jufer, N.; Luginbühl, T. (2001) *Répertoire des dieux gaulois*. Paris, Éditions Errance.  
* Weisgerber, G. (1975). *Das Pilgerheiligtum des Apollo und der Sirona von Hochscheid im Hunsruck*. Bonn: Rudolf Habelt Press. 
* Woolf, G. (1998). *Becoming Roman: the origins of provincial civilization in Gaul*. Cambridge:  Cambridge University Press.

বিষয়শ্রেণী:গ্রেকো-রোমান ধর্ম
বিষয়শ্রেণী:ধর্ম
শৈলেন্দ্রনাথ গুহরায়

**শৈলেন্দ্রনাথ গুহরায় ** () (  ৫ নভেম্বর    ১৯০০ -  ৩১ জুলাই   ১৯৮০) ভারতে মুদ্রণ শিল্পের বিশিষ্ট ব্যক্তিত্ব।  

## জন্ম ও শিক্ষাজীবন

শৈলেন্দ্রনাথ গুহরায়ের জন্ম ১৯০০ খ্রিস্টাব্দের ৫ নভেম্বর ব্রিটিশ ভারতের অধুনা বাংলাদেশের ঢাকার শ্রীনগরে। পিতা যতীন্দ্রনাথ গুহরায়। তবে পৈতৃক নিবাস ছিল যশোহর জেলার নড়াইলের কুড়িগ্রামে। তবে পড়াশোনা বর্তমানে ঝাড়খণ্ডের সাঁওতাল পরগনার জামতারায়। সেখানকার হাই স্কুল থেকে ম্যাট্রিক, কলকাতার সাউথ সুবারবন কলেজ বর্তমানের আশুতোষ কলেজ থেকে আই.এ. এবং প্রেসিডেন্সি কলেজ থেকে কৃতিত্বের সাথে বি.এ.পাশ করেন। ইতোমধ্যে বিপ্লবী যুগান্তর দলের সাথে যোগাযোগ ঘটে। দলের প্রকাশনার দায়িত্ব নেন।

## কর্মজীবন

বিপ্লবী দলের প্রকাশনাই তার কর্মজীবন মুদ্রণ শিল্পে স্থির করে দেয়। ১৯২৩ খ্রিস্টাব্দেই কলকাতায় প্রতিষ্ঠিত করেন 'শ্রীসরস্বতী প্রেস' বর্তমানে 'শ্রী সরস্বতী প্রেস লিমিটেড'। তিনি এর প্রতিষ্ঠাতা ও ম্যানেজিং ডাইরেক্টর ছিলেন। মুখ্যত তারই চেষ্টায় ১৯৩৬ খ্রিস্টাব্দে কৃষ্ণকুমার মিত্রের সভাপতিত্বে প্রথম 'ক্যালকাটা প্রিন্টিং প্রেস ওনার্স অ্যাসোসিয়েশন' স্থাপিত হয়। বর্তমানে এটি 'ওয়েস্ট বেঙ্গল মাস্টার প্রিন্টার্স অ্যাসোসিয়েশন' নামে  পরিচিত। ১৯৬৭-৬৯ খ্রিস্টাব্দে   শৈলেন্দ্রনাথ এর সভাপতিও ছিলেন। ১৯৫৬ খ্রিস্টাব্দে কলকাতার যাদবপুরে প্রতিষ্ঠিত 'রিজিওনাল ইনস্টিটিউট অফ প্রিন্টিং টেকনোলজি'র (পূর্বতন দ্য স্কুল অফ প্রিন্টিং টেকনোলজি'র) তিনি অন্যতম প্রধান উদ্যোক্তা ছিলেন। ১৯৫৪-৫৫ খ্রিস্টাব্দে তিনি অল ইন্ডিয়া ফেডারেশন অফ মাস্টার প্রিন্টার্স- এর সম্পাদক এবং ১৯৭০-৭২ খ্রিস্টাব্দে এই সংস্থার সভাপতি ছিলেন। ভারতের বাইরে বহুবার মুদ্রণ শিল্পের প্রতিনিধিত্ব করেছেন। মার্কিন যুক্তরাষ্ট্রের বিখ্যাত গ্রাফিক আর্টস টেকনিক্যাল ফাউন্ডেশনের (GATF) প্রথম ভারতীয় ফেলো তিনি। বহু সাংস্কৃতিক, সামাজিক ও ধর্মীয় প্রতিষ্ঠানের কাজকর্মের সাথে তিনি যুক্ত ছিলেন। শরৎ সমিতির সম্পাদক ছিলেন একবার।

## জীবনাবসান

শৈলেন্দ্রনাথ গুহরায় ১৯৮০ খ্রিস্টাব্দের ৩১ শে জুলাই ৭৯ বৎসর বয়সে প্রয়াত হন।

## তথ্যসূত্র

বিষয়শ্রেণী:১৯০০-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:ঢাকা জেলার ব্যক্তি
আমনা সরদার

**আমেনা সরদার** একজন পাকিস্তানি মহিলা রাজনীতিবিদ ও প্রাদেশিক পরিষদের সদস্য। তিনি হরিপুর জেলার বাসিন্দা এবং পাকিস্তান মুসলিম লিগ (ন) এর রাজনীতির সাথে জড়িত।

সরদার হরিপুর জেলায় জন্মগ্রহণ করেছিলেন। তিনি কলা ও শিক্ষা বিষয়ে স্নাতক এবং ইংরেজিতে কলা বিষয়ে স্নাতকোত্তর ডিগ্রি অর্জন করেছেন।

তিনি খাইবার পাখতুনখোয়া প্রাদেশিক পরিষদের সংরক্ষিত মহিলা আসনের সদস্য। তিনি প্রাদেশিক পরিষদের গৃহায়ণ সম্পর্কিত সংসদীয় কমিটি, শিল্প ও প্রকৌশল শিক্ষা সম্পর্কিত সংসদীয় কমিটি ও স্বাস্থ্য ও তথ্য অধিকার সম্পর্কিত সংসদীয় কমিটির সদস্য। এছাড়াও তিনি পেশোয়ার বিশ্ববিদ্যালয় শহরের ব্যবসায়িক কার্যক্রম সম্পর্কিত বিশেষ কমিটির সদস্য।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পশতু ব্যক্তি
বিষয়শ্রেণী:পাকিস্তানি রাজনীতিবিদ
বিষয়শ্রেণী:পাকিস্তানি মুসলিম
বিষয়শ্রেণী:পাকিস্তান মুসলিম লিগের (এন) রাজনীতিবিদ
বিষয়শ্রেণী:খাইবার পাখতুনখোয়া এমপিএ ২০১৩-২০১৮
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান মুসলিম লীগের (এন) রাজনীতিবিদ
রুদ্রপুর, দিনাজপুর

**রুদ্রপুর** বাংলাদেশের উত্তরাঞ্চলের রংপুর বিভাগের দিনাজপুর জেলার একটি গ্রাম। এটি দিনাজপুর জেলার বিরল উপজেলায় অবস্থিত। ঢাকা থেকে সড়কপথে ৩৭০&nbsp;কিমি দূরে অবস্থিত গ্রামটি দিনাজপুর শহরের উপকণ্ঠে ভারত সীমান্তের নিকটে অবস্থিত। আগা খান পুরস্কার বিজয়ী দীপশিখা মেটি স্কুলের জন্য গ্রামটি বিখ্যাত।

## জন উপাত্ত
রুদ্রপুর গ্রামের মোট জনসংখ্যা ১১১১ জন। এর মধ্যে পুরুষ ৫৫৮ জন এবং মহিলা ৫৫৩ জন।

## আরও দেখুন
* বাংলাদেশের গ্রাম

## তথ্যসূত্র

বিষয়শ্রেণী:দিনাজপুর জেলার গ্রাম
বিষয়শ্রেণী:রংপুর বিভাগ
বিষয়শ্রেণী:দিনাজপুর জেলা
বিষয়শ্রেণী:বিরল উপজেলা
বিষয়শ্রেণী:রংপুর বিভাগের গ্রাম
আমেরিক্যান ক্যাম্প

**আমেরিক্যান ক্যাম্প** বাংলাদেশের উত্তরাঞ্চলের একটি গ্রাম। গ্রামটি দিনাজপুর জেলার পার্বতীপুর উপজেলার রামপুর ইউনিয়নে অবস্থিত।

## জন উপাত্ত
আমেরিক্যান ক্যাম্প গ্রামের জনসংখ্যা প্রায় ১,১৩৫। এর মধ্যে ৫৭৩ জন পুরুষ এবং ৫৬২ জন মহিলা।

## সংস্কৃতি
আমেরিক্যান ক্যাম্প গ্রামের প্রায় ৪০% অধিবাসী বিদ্যুৎ সরবরাহ লাভ করে না। গ্রামে "আমেরিক্যান ক্যাম্প জামে মসজিদ" নামে একটি মসজিদ, একটি "ইদগাহ ময়দান", একটি খেলার মাঠ ও আশেপাশে পাঁচটি পুকুর রয়েছে। পশ্চিম দিকে একটি বাইপাস সড়ক আমেরিক্যান ক্যাম্প গ্রামকে সরকারপাড়া গ্রামের সাথে যুক্ত করেছে। ভ্যান, সাইকেল ও মোটরসাইকেলের মাধ্যমে গ্রামে যাতায়াত করা যায়।

## শিক্ষা
আমেরিক্যান ক্যাম্প গ্রামের শিক্ষার হার পুরুষ ৪০% ও মহিলা ৩০%। গ্রামে কোনো সরকারি প্রাথমিক বিদ্যালয় না থাকলেও ব্র‍্যাক পরিচালিত একটি বিদ্যালয় রয়েছে। তবে আমেরিক্যান ক্যাম্প গ্রামের শিক্ষার্থীদের ঝরে-পড়ার হার উদ্বেগজনক। পার্বতীপুর টেকনিক্যাল ও অ্যাগ্রিকালচার কলেজ আমেরিক্যান ক্যাম্প গ্রামেই অবস্থিত।

## আরও দেখুন
* বাংলাদেশের গ্রাম

## তথ্যসূত্র

## বহিঃসংযোগ
* রামপুরা ইউনিয়নের ওয়েবসাইট
* পার্বতীপুর উপজেলার ওয়েবসাইট
* দিনাজপুর জেলার ওয়েবসাইট

বিষয়শ্রেণী:দিনাজপুর জেলার গ্রাম
বিষয়শ্রেণী:পার্বতীপুর উপজেলা
বিষয়শ্রেণী:রংপুর বিভাগের জনবহুল স্থান
বিষয়শ্রেণী:রংপুর বিভাগের গ্রাম
শহীদ মাহমুদ

**শহীদ মাহমুদ** (; জন্ম: ১৭ মার্চ, ১৯৩৯) তৎকালীন ব্রিটিশ ভারতের লখনউ এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশকের শুরুরদিকে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ইউনিভার্সিটিজ ও পাবলিক ওয়ার্কস ডিপার্টমেন্ট দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি বামহাতে মিডিয়াম বোলিং করতেন তিনি।

## প্রথম-শ্রেণীর ক্রিকেট
১৯৫৬-৫৭ মৌসুম থেকে ১৯৬৯-৭০ মৌসুম পর্যন্ত শহীদ মাহমুদের প্রথম-শ্রেণীর খেলোয়াড়ী জীবন চলমান ছিল। বামহাতি উদ্বোধনী ব্যাটসম্যান ও কার্যকরী মিডিয়াম পেস বোলার হিসেবে শহীদ মাহমুদের পরিচিতি ছিল।

১৯৫৭ সাল থেকে ১৯৬৯ সাল পর্যন্ত পাকিস্তানের মাটিতে প্রথম-শ্রেণীর ক্রিকেট খেলায় অংশ নিয়েছিলেন তিনি। নিজস্ব শেষ মৌসুমে অর্থাৎ ১৯৬৯-৭০ মৌসুমে পাকিস্তানের প্রথম বোলার হিসেবে প্রথম-শ্রেণীর এক ইনিংসে দশ উইকেটের সবগুলো লাভ করেছিলেন। করাচি হোয়াইটসের সদস্যরূপে খয়েরপুরের বিপক্ষে এ কীর্তিগাঁথা রচনা করেছিলেন তিনি।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন শহীদ মাহমুদ। ২৬ জুলাই, ১৯৬২ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৬২ সালে ইংল্যান্ড গমনার্থে তাকে পাকিস্তান দলে অন্তর্ভুক্ত করা হয়। এ সফরেই তিনি তার একমাত্র টেস্টে অংশগ্রহণ করেছিলেন। ইংল্যান্ড সফরে মাঝে-মধ্যে তাকে খেলায় নেয়া হতো। নটিংহাম টেস্টে তিনি ছন্দহীনতায় ছিলেন ও আশাপ্রদ খেলা উপহার দিতে পারেননি তিনি। আন্তর্জাতিক ক্রিকেট থেকে উপেক্ষার শিকার হলেও ঘরোয়া ক্রিকেটে খেলা চালিয়ে যেতে থাকেন।

## তথ্যসূত্র

## আরও দেখুন
* ফজলে মাহমুদ
* জাভেদ আখতার
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৩৯-এ জন্ম
বিষয়শ্রেণী:ইনিংসে ১০ উইকেট লাভকারী ক্রিকেটার
বিষয়শ্রেণী:করাচির ক্রিকেটার
বিষয়শ্রেণী:করাচি এ-এর ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:করাচি বি-এর ক্রিকেটার
বিষয়শ্রেণী:করাচি বিশ্ববিদ্যালয়ের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তান ইউনিভার্সিটিজের ক্রিকেটার
বিষয়শ্রেণী:পাবলিক ওয়ার্কস ডিপার্টমেন্টের ক্রিকেটার
বিষয়শ্রেণী:লখনউ থেকে আগত ক্রিকেটার
বিষয়শ্রেণী:মার্কিন যুক্তরাষ্ট্রে পাকিস্তানি অভিবাসী
বিষয়শ্রেণী:২০২০-এ মৃত্যু
ইমতিয়াজ আলী (ক্রিকেটার)

**ইমতিয়াজ আলী** (জন্ম: ২৮ জুলাই, ১৯৫৪) ত্রিনিদাদ ও টোবাগোর মারাভাল এলাকায় জন্মগ্রহণকারী ভারতীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলিং করতেন। এছাড়াও, বামহাতে নিচেরসারিতে ব্যাটিং করতেন তিনি।

## খেলোয়াড়ী জীবন
১৯৭১-৭২ মৌসুম থেকে ১৯৭৯-৮০ মৌসুম পর্যন্ত ইমতিয়াজ আলী’র প্রথম-শ্রেণীর খেলোয়াড়ী জীবন চলমান ছিল। খেলোয়াড়ী জীবনের শুরুতে বেশ প্রতিশ্রুতিশীলতার পরিচয় দিয়েছিলেন তিনি। দূর্ভাগ্যবশতঃ কেবলমাত্র একবারই নিজেকে আন্তর্জাতিক পর্যায়ে পরিচিতি ঘটানোর সুযোগ লাভ করেছিলেন।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ইমতিয়াজ আলী। ৭ এপ্রিল, ১৯৭৬ তারিখে পোর্ট অব স্পেনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯৭৫-৭৬ মৌসুমে ভারত দল ওয়েস্ট ইন্ডিজ গমনে আসে। নিজ মাঠে সফরকারীদের বিপক্ষে খেলে কেবলমাত্র দুইটি উইকেট পেয়েছিলেন। এছাড়াও, ঐ সময় ওয়েস্ট ইন্ডিজ দল পুরোপুরি পেস নির্ভর আক্রমণে ঝুঁকে পড়েছিল।

## তথ্যসূত্র

## আরও দেখুন
* লেন বাইচাঁন
* ভ্যানবার্ন হোল্ডার
* এক টেস্টের বিস্ময়কারী
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইস্ট ত্রিনিদাদের ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
চার অধ্যায় (উপন্যাস)

**চার অধ্যায়** হল রবীন্দ্রনাথ ঠাকুর কর্ত্তৃক বাংলা ভাষায় রচিত একটি কালজয়ী রাজনৈতিক  উপন্যাস। এটি ১৯৩৪ সালে প্রকাশিত হয়। এটি রবীন্দ্রনাথের লেখা শেষ উপন্যাস। এর কাহিনীর সঙ্গে রবীন্দ্রনাথের "রবিবার" গল্পের সম্পর্ক আছে।               
## মূল বিষয়বস্তু
ব্রিটিশ ভারতে অসহযোগ আন্দোলনের পর বাংলায় নতুন করে যে হিংসাত্মক বিপ্লব-প্রচেষ্টা শুরু হয়েছিল এই উপন্যাসে তারই তত্ত্ব বিশ্লেষণ ও নিরপেক্ষ মূল্যায়ন লক্ষ্য করা যায়। আসলে বর্বর সন্ত্রাসবাদের সমালোচনা করে এর কাহিনী রচিত। সন্ত্রাসবাদীদের নেতা ইন্দ্রনাথ একদিকে যেমন অতিমানবিক গুণসম্পন্ন তেমনই অন্যদিকে অত্যন্ত নিষ্ঠুর। তার নির্দেশে অতীন্দ্র ও এলার প্রেমের সমাপ্তি এর মুখ্য কাহিনী।

## চলচ্চিত্র নির্মাণ
রবীন্দ্রনাথের "চার অধ্যায়" উপন্যাস অবলম্বনে নির্মিত–
* চার অধ্যায়, ১৯৯৭ হিন্দি চলচ্চিত্র
* এলার চার অধ্যায়, ২০১২ ভারতীয়  বাংলা চলচ্চিত্র

## তথ্যসূত্র


## বহিঃসংযোগ
 

বিষয়শ্রেণী:বাংলা ভাষার উপন্যাস
বিষয়শ্রেণী:ভারতীয়_উপন্যাস
বিষয়শ্রেণী:রবীন্দ্রনাথ ঠাকুরের উপন্যাস
বিষয়শ্রেণী:বাংলা ভাষার ভারতীয় উপন্যাস
বিষয়শ্রেণী:১৯৩৪-এর_বই
জারকা (চলচ্চিত্র)

***জারকা*** ১৯৮৬ সালে মুক্তিপ্রাপ্ত বাংলাদেশী লোকজ নাট্ট্য পটভূমির ফোক ফ্যান্টাসি চলচ্চিত্র। চলচ্চিত্রটি পরিচালনা করেছেন আবুল খায়ের বুলবুল। শ্রেষ্ঠাংশে অভিনয় করেছেন সোহেল রানা, রোজিনা, মান্না ও রাজীব সহ আরও অনেকে।

চলচ্চিত্রটি ১৯৮৬ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।

## কাহিনি সংক্ষেপ
এলাকার সর্দার তার এলাকায় কেউ ইসলাম প্রচার বা গ্রহণ করলে গর্দান কর্তন করে ফেলে। তবে তােই স্বীয় কন্যা মুসলিমধর্মে আকৃষ্ট হয়ে এক তরুণের প্রেমে পড়ে তাকে ঘিরে দুই গোত্রের মাঝে বিবাদ শুরু হয়।
## অভিনয়ে
*সোহেল রানা
*রোজিনা
*মান্না
*দিলারা
*ইমরান
*রাজীব
*রাজ
*আনোয়ার হোসেন
*আনোয়ারা
*প্রবীর মিত্র
*মিনু রহমান
*জাহারারা ভূইয়া
*ফারজানা ববি
*শেলী কাদের
*আমীর সিরাজী

## সঙ্গীত
*জারকা* চলচ্চিত্রের গান রচনা করেছন মনিরুজ্জামান মনির, জাহানারা ভূইয়া ও আবুল খায়ের বুলবুল সুর ও সঙ্গীতায়োজন করেছেন আলম খান এবং গানে কণ্ঠ দিয়েছেন রুনা লায়লা, সাবিনা ইয়াসমিন, খুরশিদ আলম ও এন্ড্রু কিশোর।

## পুরস্কার ও মনোনয়ন

## তথ্যসূত্র

## বহিঃসংযোগ

বিষয়শ্রেণী:১৯৮৬-এর চলচ্চিত্র
বিষয়শ্রেণী:আলম খান সুরারোপিত চলচ্চিত্র
অগ্নিপুরুষ (চলচ্চিত্র)

***অগ্নিপুরুষ*** ১৯৯০ সালে মুক্তিপ্রাপ্ত বাংলাদেশী মারপিট-ধর্মী নাট্ট্য চলচ্চিত্র। চলচ্চিত্রটি পরিচালনা করেছেন রায়হান মুজিব। শ্রেষ্ঠাংশে অভিনয় করেছেন জসিম, অঞ্জনা, মান্না সহ আরও অনেকে।

চলচ্চিত্রটি ১৯৯০ সালে বাংলাদেশে মুক্তি পায়।মুক্তির পর ছবিটি ব্যাবসায়িক সফল হয়।

## অভিনয়ে
* জসিম
* অঞ্জনা
* মান্না

## তথ্যসূত্র

## বহিঃসংযোগ

বিষয়শ্রেণী:১৯৯০-এর চলচ্চিত্র
প্রেম দিওয়ানা

***প্রেম দিওয়ানা*** ১৯৯৩ সালের বাংলাদেশী প্রণয়ধর্মী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন মান্না, চম্পা, রাজীব, হুমায়ূন ফরীদি, দিলদার, সঙ্গীতা, শাহীন আলম সহ আরও অনেকে। চলচ্চিত্রটি ১৯৯৩ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।

## অভিনয়শিল্পী

*মান্না
*চম্পা 
*রাজীব 
*হুমায়ূন ফরীদি
*সঙ্গীতা
*শাহীন আলম
*দিলদার
*আফজাল শরীফ
*জাম্বু
*খালেদা আক্তার কল্পনা
*সুরজ বাঙ্গালী
*কবির খাঁ
*গাঙ্গুয়া
*নুর ইসলাম
*এনায়েত
*দারাশিকো
*আখতার হোসেন
*আজাহরুল ইসলাম থাস
*মাজাহরুল ইসলাম
*কয়েশ
*মায়া চৌধুরী
*কারিশমা
*নীশি
*জ্যাকি
*সেকেন্ডার
*নারায়ন বাবু
*বাবুল


## অভিনয়শিল্পী নির্বাচন
*প্রেম দিওয়ানা* ছবিতে অভিনয়ের জন্য আলমগীর পিকচার্স প্রথমে ইলিয়াস কাঞ্চনকে প্রস্তাব দিয়েছিল, এছাড়া পরিচালক দুটি চরিত্রে শাবনাজ ও নাইমকে দিতে চেয়েছিলেন, পরে এদের বদলে মান্না, শাহীন আলম এবং সঙ্গীতাকে নেয়া হয়েছিল।

## সঙ্গীত
*প্রেম দিওয়ানা* চলচ্চিত্রের গান রচনা করেছন সুন্সি ওয়াদুদ, আহমেদ জামান চৌধুরী সুর ও সঙ্গীতায়োজন করেছেন শেখ সাদী খান এবং গানে কণ্ঠ দিয়েছেন রুনা লায়লা, সাবিনা ইয়াসমিন, এন্ড্রু কিশোর, সামিনা চৌধুরী, জাহানারা ফেরদৌসি খান ঝুমু, রওনক ফেরদোস খান জোনাক।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৯৩-এর চলচ্চিত্র
বিষয়শ্রেণী:মনতাজুর রহমান আকবর পরিচালিত চলচ্চিত্র
জীবন দিয়ে ভালোবাসি

***জীবন দিয়ে ভালোবাসি*** ১৯৯৪ সালের বাংলাদেশী প্রণয়ধর্মী নাট্ট্য চলচ্চিত্র। চলচ্চিত্রটি পরিচালনা করেছেন *শাহ আলম কিরণ*। শ্রেষ্ঠাংশে অভিনয় করেছেন মান্না, রানী, রাজীব, হুমায়ূন ফরীদি, নাসির খান, খালেদা আক্তার কল্পনা সহ আরও অনেকে।

চলচ্চিত্রটি ১৯৯৪ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।

## কাহিনি সংক্ষেপ

## অভিনয়ে

*মান্না
*রানী
*জয়
*শষী 
*নীলম
*আফজাল শরীফ
*খালেদা আক্তার কল্পনা
*জহীরউদ্দিন পিয়ার
*নাসির খান
*গাঙ্গুয়া
*আলপনা
*তাইমুর লং
*রাজীব
*হুমায়ূন ফরীদি

## সঙ্গীত
*জীবন দিয়ে ভালোবাসি* চলচ্চিত্রের গান রচনা সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন এন্ড্রু কিশোর, শাকিলা জাফর, বেবী নাজনীন, আগুন, লিপি নাসরীন।

## পুরস্কার ও মনোনয়ন

## তথ্যসূত্র

## বহিঃসংযোগ

*বাংলাদেশ ফিল্ম আর্কাইভ

বিষয়শ্রেণী:১৯৯৪-এর চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
আখতারুজ্জামান (মেজর)

**মেজর (অব.) আখতারুজ্জামান রঞ্জন** বাংলাদেশ সেনাবাহিনীর অবসরপ্রাপ্ত মেজর, কিশোরগঞ্জ জেলার রাজনীতিবিদ, মুক্তিযোদ্ধা ও কিশোরগঞ্জ-২ আসনের সাবেক সংসদ সদস্য।

## প্রাথমিক জীবন
আখতারুজ্জামান কিশোরগঞ্জ জেলায় জন্মগ্রহণ করেন। তার পিতা সাবেক সেনা কর্মকর্তা মৃত সৈয়দ জামাল। তার ছোট ভাই আনিসুজ্জামান খোকন মুক্তিযুদ্ধা ও তৎকালীন ময়মনসিংহ-১৯ আসনের সংসদ সদস্য ছিলেন। শহীদুজ্জামান কাকন কিশোরগঞ্জ জেলা বিএনপির যুগ্মসাধারণ সম্পাদক।

## কর্ম জীবন
আখতারুজ্জামান বাংলাদেশ সেনাবাহিনীর অবসরপ্রাপ্ত মেজর ও মুক্তিযোদ্ধা ছিলেন।

## রাজনৈতিক জীবন
তিনি ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-২ আসন থেকে সংসদ সদস্য নির্বাচিত হন।
### বিতর্ক
২০২২ সালের ফেব্রুয়ারিতে, দলের বিরুদ্ধে কার্যকলাপের জন্য তাকে বিএনপি থেকে বরখাস্ত করা হয়। এরপরে ২০২৫ সালের ১৩ ডিসেম্বর বাংলাদেশ জামায়াতে ইসলামীর সহযোগী সদস্য ফরম পূরণ করে দলটিতে যোগদান করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ সেনাবাহিনীর অফিসার
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:১৯৪৭-এ জন্ম
ডিস্কো ড্যান্সার (১৯৯৪-এর বাংলাদেশী চলচ্চিত্র)

***ডিস্কো ড্যান্সার*** ১৯৯৪ সালের বাংলাদেশী প্রণয়ধর্মী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন মান্না, চম্পা, রাজীব, সঙ্গীতা, খালেদা আক্তার কল্পনা সহ আরও অনেকে। চলচ্চিত্রটি ১৯৯৪ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।

## কাহিনি সংক্ষেপ
টাংগাইলের ক্রান্তি ভালবাসে তার প্রেমিকাকে।ওদিকে প্রেমিকার মা বাবা চান না ক্রান্তির সাথে বিয়ে হোক তার মেয়ের।

## অভিনয়ে
*মান্না - আগুন
*চম্পা 
*রাজীব 
*সঙ্গীতা
*আফজাল শরীফ
*প্রবীর মিত্র - আগুনের বাবা, জজ সাহেবার স্বামী
*খালেদা আক্তার কল্পনা - জজ সাহেবা, আগুনের মা
*দুলারী
*মর্জিনা
*কয়েশ
*সিরাজ হায়দার
*সাদেক বাচ্চু
*কবির খাঁ
*জাম্বু
*দারাশিকো
*মাসুম বাবুল (বিশেষ চরিত্রে)

## সঙ্গীত
*ডিস্কো ড্যান্সার* চলচ্চিত্রের গান সুর ও সঙ্গীতায়োজন করেছেন শেখ সাদী খান।

### গীতিকার
*ডিস্কো ড্যান্সার* চলচ্চিত্রের গানের কথা লিখেছেন আহমদ জামান চৌধুরী ও মুনশী ওয়াদুদ।

### কণ্ঠশিল্পী
* রুনা লায়লা
* সাবিনা ইয়াসমিন
* এন্ড্রু কিশোর
* জাহানারা ফেরদৌস খান
* জোনাক খান
* কুমার বিশ্বজিৎ ও
* মাকসুদ (ফিড ব্যাক)

## নির্মাণ
প্রথমে এই চলচ্চিত্রের প্রধান ভূমিকায় ইলিয়াস কাঞ্চন এর অভিনয়ের কথা ছিল। কিন্তু পরবর্তীতে মান্না চূড়ান্ত হয়।

এফডিসিতে এই চলচ্চিত্রের শুটিং চলাকালে চলচ্চিত্রটির প্রধান অভিনেত্রী চম্পা বখাটে দারা হেনস্তার শিকার হয়, পরবর্তীতে মান্নার পরামর্শ মোতাবেক রমনা থানা অভিমুখে রওয়ানা দিলে বখাটেও পিছু নেয়, বখাটের পিছনে আবার মান্না পিছু নেয় এরপর মান্না বখাটেকে ধরে রমনা থানায় সোপর্দ করে 

একটি দৃশ্যে ছবির খলনায়ক নায়িকাকে ধরে মাটি থেকে প্রায় দুই হাজার ফুট উঁচুতে তার দিয়ে ঝুলিয়ে রাখেন, দুই পাহাড়ের মধ্যে। নায়ক এক পাহাড় থেকে তার বেয়ে বেয়ে নায়িকাকে উদ্ধার করবে। এমন দুদর্ষ দৃশ্য স্টান্টম্যোন ছাড়াই ছবির নায়ক মান্না দৃশ্যের অভিনয় করে।

## পুরস্কার ও মনোনয়ন

## তথ্যসূত্র

## বহিঃসংযোগ

* 
* 

বিষয়শ্রেণী:১৯৯৪-এর চলচ্চিত্র
বিষয়শ্রেণী:মনতাজুর রহমান আকবর পরিচালিত চলচ্চিত্র
লরা ফার্স্ট

**লরা ফার্স্ট** (; জন্ম: ২৪ এপ্রিল ১৯৯১) একজন ২.০ পয়েন্ট জার্মান হুইলচেয়ার বাস্কেটবল খেলোয়াড়। তিনি ১৯৯১ সালের ২৪ এপ্রিল মিউনিখে জন্মগ্রহণ করেছিলেন।

## খেলোয়াড় জীবন
লরা আরবিবি মিউনিখ দলের খেলার সাথে সাথে জার্মান জাতীয় হুইলচেয়ার বাস্কেটবল দলের প্রতিনিধিত্ব করে ২০১৪ মহিলা ওয়ার্ল্ড হুইলচেয়ার বাস্কেটবল চ্যাম্পিয়নশিপে রৌপ্য অর্জন করেছিলেন।

তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করেছেন, তাঁর মধ্যে আছে ২০১৪ সালের কানাডাতে আইডাব্লুবিএফ ওয়ার্ল্ড চ্যাম্পিয়নশিপ, ২০১৬ সালের রিউ দি জানেইরু গ্রীষ্মের প্যারালিম্পিক তিনি সেখানে রৌপ্য পদক লাভ করেছিলেন। ২০১৮ সালে হামবুর্গ, আইডাব্লুবিএফ ওয়ার্ল্ড চ্যাম্পিয়নশিপ।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:২০১৬ গ্রীষ্মকালীন প্যারালিম্পিকে হুইলচেয়ার বাস্কেটবল খেলোয়াড়
বিষয়শ্রেণী:২০১৬ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:২১শ শতাব্দীর জার্মান নারী ক্রীড়াবিদ
মহা ভূমিকম্প (চলচ্চিত্র)

***মহা ভূমিকম্প*** ১৯৯৪ সালের বাংলাদেশী প্রণয়ধর্মী নাট্ট্য চলচ্চিত্র। চলচ্চিত্রটি পরিচালনা করেছেন সুভাষ সোম। শ্রেষ্ঠাংশে অভিনয় করেছেন মান্না, বনশ্রী, আমিন খান, আহমেদ শরীফ, খালেদা আক্তার কল্পনা সহ আরও অনেকে।

চলচ্চিত্রটি ১৯৯৪ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।

## কাহিনি সংক্ষেপ

## অভিনয়ে

*মান্না
*বনশ্রী
*আমিন খান
*নিশী
*আহমেদ শরীফ
*প্রবীর মিত্র
*আব্বাস
*আমির সিরাজী
*রাতিন
*সিরাজ হায়দার
*কাবিলা
*দিপুল
*মেঘলা
*বাবুল আহমেদ
*মায়া চৌধুরী
*আবু সাইদ খান
*মর্জিনা
*মন্টু
*তৃষা
*হলী আমিন

## সঙ্গীত
*মহা ভূমিকম্প* চলচ্চিত্রের গান রচনা করেছেন গাজী মাজহারুল আনোয়ার ও দেওয়ান নজরুল। সুর ও সঙ্গীতায়োজন করেছেন আবু তাহের এবং গানে কণ্ঠ দিয়েছেন শাকিলা জাফর, বেবী নাজনীন, খালিদ হাসান মিলু, ঝুমু খান ও শুভ্র দেব।

## পুরস্কার ও মনোনয়ন

## তথ্যসূত্র

## বহিঃসংযোগ

*বাংলাদেশ ফিল্ম আর্কাইভ

বিষয়শ্রেণী:১৯৯৪-এর চলচ্চিত্র
বিষয়শ্রেণী:আবু তাহের সুরারোপিত চলচ্চিত্র
মায়া লিন্ডহোম

**মায়া লিন্ডহোম** (; জন্ম: ২০ ডিসেম্বর ১৯৯০) একজন ২.৫ পয়েন্ট জার্মান হুইলচেয়ার বাস্কেটবল খেলোয়াড়।

## খেলোয়াড় জীবন
মায়া জার্মান জাতীয় হুইলচেয়ার বাস্কেটবল দলের প্রতিনিধিত্ব করে ২০১২ সা্লের লন্ডন মহিলা গ্রীষ্মের প্যারালিম্পিকে স্বর্ণপদক লাভ করেছিলেন। তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করেছেন, তাঁর মধ্যে আছে ২০১১ সালের ইউরোপীয় দলগত খেতাব, ২০১৩ সালে ইউরোপীয় দলগত রানার্স-আপ এবং ২০১৬ সালের রিউ দি জানেইরু গ্রীষ্মের প্যারালিম্পিক তিনি সেখানে রৌপ্য পদক লাভ করেছিলেন। এই উল্লেখ সফলতার জন্য জার্মানির রাষ্ট্রপতি জোয়াচিম গৌক জার্মানি দলকে জার্মানের সর্বোচ্চ ক্রীড়া সম্মান, সিলবারনেস লরবার্ব্লাট (সিলভার লরেল লিফ) দিয়ে ভূষিত করেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:২০১২ গ্রীষ্মকালীন প্যারালিম্পিকে হুইলচেয়ার বাস্কেটবল খেলোয়াড়
বিষয়শ্রেণী:২০১৬ গ্রীষ্মকালীন প্যারালিম্পিকে হুইলচেয়ার বাস্কেটবল খেলোয়াড়
বিষয়শ্রেণী:২০১২ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:২০১৬ গ্রীষ্মকালীন প্যারালিম্পিকে পদক বিজয়ী
রাজ পথের রাজা

***রাজ পথের রাজা*** ১৯৯৪ সালের বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন নাদিম মাহমুদ। শ্রেষ্ঠাংশে অভিনয় করেছেন মান্না, শিল্পী, শাহনাজ, রাজীব সহ আরও অনেকে।

চলচ্চিত্রটি ১৯৯৪ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।

## কাহিনি সংক্ষেপ

## অভিনয়ে

*মান্না
*শিল্পী
*শাহরুখ শাহ
*শাহনাজ
*রাজীব
*প্রবীর মিত্র
*শারমিন
*দিলদার
*নাসরিন
*বুড্ডা সারোয়ার
*ড্যানীরাজ

## সঙ্গীত
*রাজ পথের রাজা * চলচ্চিত্রের গান রচনা করেছেন আহমেদ ইমতিয়াজ বুলবুল ও এনায়েত করিম। সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন রুনা লায়লা, শাকিলা জাফর, কনকচাঁপা, আগুন, শান্তা শ্রাবনী, রক্সি, আলম খন্দকার।

## পুরস্কার ও মনোনয়ন

## তথ্যসূত্র

## বহিঃসংযোগ

*বাংলাদেশ ফিল্ম আর্কাইভে রাজপথের রাজা

বিষয়শ্রেণী:১৯৯৪-এর চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
সূর্য্য তোরণ

***সূর্য্য তোরণ*** হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ২১ নভেম্বর ১৯৫৮ সালে নবারুন চিত্র প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, ছবি বিশ্বাস, তুলসী চক্রবর্তী এবং ভানু বন্দ্যোপাধ্যায়।

## কাহিনী

## শ্রেষ্ঠাংশে
* উত্তম কুমার
* সুচিত্রা সেন
* ছবি বিশ্বাস
* তুলসী চক্রবর্তী
* ভানু বন্দ্যোপাধ্যায়
* কালী বন্দ্যোপাধ্যায়
* কমল মিত্র
* জহর রায়
* বিকাশ রায়
* অসিতবরণ মুখোপাধ্যায়
* গঙ্গাপদ বসু
* শোভা সেন
* কবিতা রায়

## সাউন্ডট্রাক

## তথ্যসূত্র

## বহিঃসংযোগ
* 

বিষয়শ্রেণী:১৯৫৮-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
মাসুদ হিলালী

**মোহাম্মদ মাসুদ হিলালী** বাংলাদেশের কিশোরগঞ্জ জেলার রাজনীতিবিদ ও কিশোরগঞ্জ-৩ আসনের সাবেক সংসদ সদস্য।

## প্রাথমিক জীবন
মোহাম্মদ মাসুদ হিলালী কিশোরগঞ্জ জেলায় জন্মগ্রহণ করেন।

## রাজনৈতিক জীবন
মাসুদ হিলালী কিশোরগঞ্জ জেলা বিএনপির সাবেক সাধারণ সম্পাদক ও উপদেষ্টা। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৩ আসন থেকে সংসদ সদস্য নির্বাচিত হন।

১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৩ আসন থেকে তিনি পরাজিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
ফারজানা রাজা

**ফারজানা রাজা** একজন পাকিস্তানি মহিলা রাজনীতিবিদ, যে বেনজির আয় সহায়তা কর্মসূচির সভাপতি হিসেবে দায়িত্ব পালন করছেন। এছাড়া তিনি পাকিস্তান জাতীয় পরিষদের সদস্য ছিলেন।

## প্রাথমিক জীবন
ফারজানা ১৯৭০ সালের ২ ফেব্রুয়ারি জন্মগ্রহণ করেন। তিনি পীর ইলাহি বক্স এর নাতনি। তিনি রাওয়ালপিন্ডির চাকলালা সরকারি বিদ্যালয়ে প্রাথমিক শিক্ষা এবং ভিকারুননিসা কলেজ থেকে মাধ্যমিক শিক্ষা শেষ করেন। তিনি ১৯৮৯ সালে পাঞ্জাব বিশ্ববিদ্যালয় থেকে স্নাতক ডিগ্রি অর্জন করেন।

## রাজনৈতিক জীবন
২০০২ সালের পাকিস্তানের সাধারণ নির্বাচনে ফারজানা পাকিস্তান পিপলস পার্টির মনোনীত প্রার্থী হিসেবে পাঞ্জাব প্রাদেশিক পরিষদের সদস্য নির্বাচিত হন। তিনি সংরক্ষিত নারী আসনের সদস্য নির্বাচিত হয়েছিলেন।

২০০৮ সালের নির্বাচনে তিনি পাকিস্তান পিপলস পার্টির মনোনয়নে পাকিস্তান জাতীয় পরিষদের সদস্য নির্বাচিত হয়েছিলেন। তিনি সংরক্ষিত নারী আসনের জন্য সদস্য নির্বাচিত হয়েছিলেন। ২০০৮ সালে ফারজানা বেনজির আয় সহায়তা কর্মসূচির সভাপতি নির্বাচিত হন।

২০১২ সালে ফারজানা প্রধানমন্ত্রী ইউসুফ রাজা গিলানি ফেডারেল মন্ত্রিসভার দপ্তর বিহীন মন্ত্রী হন, তিনি ফেডারেল মন্ত্রীর মর্যাদা পেয়েছিলেন। রাজা পারভেজ আশরাফ প্রধানমন্ত্রী হলে তার মন্ত্রিসভাও তিনি দপ্তর বিহীন মন্ত্রী ছিলেন।

## তথ্যসূত্র

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:পাকিস্তান পিপলস পার্টির রাজনীতিবিদ
বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পাকিস্তান পিপলস পার্টির এমএনএ
আজমীর রাজ্য

১৯৫০ থেকে ১৯৫৬ সাল পর্যন্ত **অজমের রাজ্য** ছিল ভারতীয় ভূখণ্ডের অন্তর্গত একটি পৃথক রাজ্য। এই রাজ্যের রাজধানী ছিল অজমের। ১৯৪৭ সালের ১৫ অগস্ট পূর্বতন অজমের-মেরওয়াড়া প্রদেশটি একটি পৃথক প্রদেশ হিসেবেই ভারত অধিরাজ্যের অন্তর্ভুক্ত হয়। ১৯৫০ সালে এই প্রদেশটির নামকরণ হয় অজমের রাজ্য। সেই সময় এটি রাজস্থান রাজ্যের মধ্যে একটি ছিটমহল হিসেবে ছিল। ১৯৫৬ সালে রাজ্য পুনর্গঠন আইন কার্যকর হলে এই রাজ্যটি রাজস্থানের অন্তর্ভুক্ত হয়।

## ইতিহাস
থাম্ব|ডান|১৯০৯ সালের রাজপুতানার মানচিত্র, এটিতে অজমের-মেরওয়াড়াকে একটি পৃথক অঞ্চল হিসেবে প্রদর্শিত হয়েছে।
১৮১৮ সালে ব্রিটিশরা মারাঠাদের থেকে অজমের-মেরওয়াড়ার অঞ্চলটি কিনে নেয়। ব্রিটিশ ভারতের ব্রিটিশ নিয়ন্ত্রিত এই অজমের-মেরওয়াড়া প্রদেশটির ভূখণ্ড নিয়েই অজমের রাজ্য গঠিত হয়েছিল। ভারতের স্বাধীনতা অর্জনের পরে অজমের-মেরওয়াড়া ভারতীয় সংঘের একটি প্রদেশে পরিণত হয়।

১৯৫০ সালের ২৬ জানুয়ারি পর্যন্ত অজমের-মেরওয়াড়া ছিল একটি প্রদেশ। এর পর এটি অজমের রাজ্য নামে ভারতীয় প্রজাতন্ত্রের কেন্দ্রীয় সরকারের প্রত্যক্ষ শাসনাধীন "গ" শ্রেণিভুক্ত একটি রাজ্যের মর্যাদা পায়।

### অবলুপ্তি
১৯৫৬ সালে ভারতের রাজ্যগুলির সীমানা পুনর্নির্ধারিত হয়। সেই বছর ১ নভেম্বর অজমের রাজ্য রাজস্থানের একটি জেলায় পরিণত হয়। পূর্বতন জয়পুর জেলার কিষণগড় মহকুমাটি এই নবগঠিত অজমের জেলার অন্তর্ভুক্ত হয়েছিল।

### মুখ্য কমিশনারগণ
# শঙ্কর প্রসাদ, প্রথম মুখ্য কমিশনার, ১৯৪৭ থেকে ১৯৪৮
# চন্দ্রকান্ত বলওয়ন্তরাও নগরকর, ১৯৪৮-১৯৫১
# আনন্দ দত্তহয় পণ্ডিত, ১৯৫২ থেকে মার্চ ১৯৫৪
# মোতি কে. কৃপালনি, মার্চ ১৯৫৪ থেকে ৩১ অক্টোবর, ১৯৫৬

### মুখ্যমন্ত্রী
১৯৫২ সালের ২৪ মার্চ থেকে ১৯৫৬ সাল পর্যন্ত হরিভাউ উপাধ্যায় ছিলেন অজমের রাজ্যের মুখ্যমন্ত্রী। তিনিই এই রাজ্যের প্রথম ও শেষ মুখ্যমন্ত্রী।

## আরও দেখুন
* ১৯৫১ অজমের বিধানসভা নির্বাচন
* অজমেরের ইতিহাস

## তথ্যসূত্র

বিষয়শ্রেণী:ভারতের রাজনৈতিক একত্রীকরণ
বিষয়শ্রেণী:১৯৪৭-এ প্রতিষ্ঠিত রাজ্য ও অঞ্চল
বিষয়শ্রেণী:১৯৫৬-এ অবলুপ্ত রাজ্য ও অঞ্চল
বিষয়শ্রেণী:১৯৫০-এ প্রতিষ্ঠিত রাষ্ট্র ও অঞ্চল
বিষয়শ্রেণী:রাজস্থানের ইতিহাস (১৯৪৭–বর্তমান)
বিষয়শ্রেণী:অজমেরের ইতিহাস
বিষয়শ্রেণী:ভারতের প্রাক্তন রাজ্য ও কেন্দ্রশাসিত অঞ্চল
বিষয়শ্রেণী:১৯৪৭-এ প্রতিষ্ঠিত রাষ্ট্র ও অঞ্চল
ডেমোপলিস টাইমস

দ্য ***ডেমোপলিস টাইমস*** একটি দৈনিক পত্রিকা যা আলাবামার ডেমোপলিস থেকে প্রকাশিত হয় যার বর্তমানে প্রায় ১৭০০ কপি করে প্রকাশিত হয়। পত্রিকাটির বর্তমান সম্পাদক হলেন রবার্ট ব্লেনকেনশিপ। ২০১৮ সালে, কাগজটি তার শ্রেণিতে সেরা ব্যবসায়ের গল্প বা কলামের জন্য দ্বিতীয় স্থান অর্জন সহ আলাবামা প্রেস অ্যাসোসিয়েশন থেকে ছয়টি পুরস্কার জিতেছে।

## ইতিহাস
উনবিংশ শতাব্দীর দুটি প্রতিদ্বন্দ্বী  পত্রিকা: ডেমোপলিস এক্সপ্রেস (১৮৯৩) এবং ডেমোপলিস ডিসপ্যাচ (১৮৯৭) এর মধ্যকার প্রতিদ্বন্দ্বিতার মধ্যে দিয়ে কাগজটি প্রতিষ্ঠা হয়েছিল। 
১৯০৫ সালে, দুটি দৈনিকই একদল বিনিয়োগকারী কিনেছিলেন এবং ১৯১০ সালের দিকে এস এস কর্নিশ এই কাগজটি সম্পাদনা শুরু করেছিলেন এবং তিনি খণ্ড-মালিক ছিলেন। 
তাঁর ক্যারিয়ারের শুরুর দিকে একটি সংক্ষিপ্ত বিরতি নিয়ে (যার সময় পত্রিকাটি সিএ ভারবেক সম্পাদনা করেছিলেন)
 কর্নিশ ১৯৩৬ সালে তাঁর মৃত্যুর আগ পর্যন্ত কাগজটির সাথে যুক্ত ছিলেন।  তাঁর নেতৃত্বে এই পত্রিকাটি ১৯১৯ সালে তিন হাজার ডলার ব্যয়ে একটি লিওটাইপ প্রিন্টিংয়ে যায়। ১৯৩০ সালে, সাময়িকীটি চালানোর তিনি তার জামাতা বেন জর্জকে মারেঙ্গো কাউন্টিতে ফিরে যাওয়ার জন্য বলেছিলেন। সেই সময়, জর্জের কোনও সংবাদপত্রের অভিজ্ঞতা ছিল না এবং তিনি সেখানে লিনোটাইপ সম্পাদক হিসাবে কাজ শুরু করেছিলেন।

পত্রিকাটি ১৯৩৬ সালে জর্জ এবং তার স্ত্রী এলিজাবেথের কাছে বিক্রি হয়েছিল। ১৯৪১ সালে, সংবাদপত্রের বিল্ডিং এবং প্ল্যান্টটি আগুনে পুড়ে গিয়েছিল এবং আনুমানিক পনের হাজার ডলারের ক্ষতি হয়েছিল। ১৯৫৬ সালে সম্পাদক বেন জর্জ আলাবামা প্রেস অ্যাসোসিয়েশনের সভাপতি নির্বাচিত হন। তিনি এবং এলিজাবেথ ১৯৬৭ সালে এই পত্রিকাটি বিক্রি করেছিলেন। 

জেমস ক্যানন ২০০৮ সালে প্রকাশক হিসাবে মনোনীত হন।

## তথ্যসূত্র

বিষয়শ্রেণী:আলাবামার সংবাদপত্র
বিষয়শ্রেণী:মার্কিন যুক্তরাষ্ট্রের দৈনিক সংবাদপত্র
নাস ডেইলি

**নুসায়র ইয়াসিন** (, ইংরেজি: Nuseir Yassin, ; জন্ম ৯ ফেব্রুয়ারি ১৯৯২) একজন **আরব-ইসরায়েলি** ব্লগার। তিনি তার ফেসবুক, টিকটক এবং ইনস্টাগ্রামে নাস ডেইলি পৃষ্ঠার অধীনে দৈনিক এক মিনিটের ১,০০০টির বেশি ভিডিও তৈরি করার জন্য সবচেয়ে উল্লেখযোগ্য। তিনি বর্তমানে **নাস ডেইলি কর্পোরেশন** নামে একটি প্রতিষ্ঠান পরিচালনা করেন।

## প্রারম্ভিক জীবন কর্মজীবন
ইয়াসিন ইসরায়েলের আরাবায় মুসলিম পরিবারে জন্মগ্রহণ করেন। তিনি নিজেকে ফিলিস্তিনি-ইসরায়েলি হিসেবে পরিচয় দেন। তার বাবা একজন মনোবিদ এবং মা পেশায় শিক্ষিকা।তার চার ভাইবোনের মধ্যে তিনি দ্বিতীয়।  তার মাতৃভাষা আরবি ছাড়াও ইংরেজি ও ভাঙা ভাঙা হিব্রু বলতে পারেন। যদিও তিনি একজন মুসলিম হিসেবে বেড়ে উঠেছিলেন, তারপর থেকে তিনি মূলত ইসলাম পালন করা বন্ধ করে দিয়েছেন এবং নিজেকে "অধর্মীয় মুসলিম" হিসেবে ঘোষণা করেছেন।

উনিশ বছর বয়সে ইয়াসিন বায়বান্তরীক্ষ প্রকৌশলে স্নাতক পর্যায়ে পড়াশোনার জন্য হার্ভার্ড বিশ্ববিদ্যালয়ে ভর্তির আবেদন করেন এবং শিক্ষাবৃত্তি লাভ করেন। তিনি তার আবেদন রচনায় আরব হিসেবে ইসরায়েলে তার স্বপ্নপূরণের প্রতিবন্ধকতা তুলে ধরেন।  ২০১৪ সালে তিনি অর্থনীতিতে স্নাতক সম্পন্ন করেন এবং কম্পিউটার বিজ্ঞান বিষয়েও পড়াশোনা করেন। এসময় তিনি সহপ্রতিষ্ঠাতা হিসেবে পে-ইট-ফরওয়ার্ড রেজিস্ট্রেশন সার্ভিস, একটি সামাজিক সাইট এবং সার্চ ইঞ্জিন প্রতিষ্ঠা করেন।

২০১৪ এর সেপ্টেম্বরে সফটওয়্যার ডেভেলপার হিসেবে ভেনমোতে কাজ শুরু করেন, ভেনমো পেপ্যালের একটি মোবাইল পেমেন্ট সার্ভিস।

## নাস ডেইলি
২০১৬ সালে ইয়াসিন দুনিয়া ভ্রমণের সিদ্ধান্ত নিয়ে *ভেনমো*তে ইস্তফা দেন।  তার ভ্রমণের অভিজ্ঞতা নিয়ে ভিডিও-ডকুমেন্টারি তৈরির ইচ্ছায় তিনি নাস ডেইলি পাতা তৈরি করেন (আরবিতে "নাস" বলতে বোঝায় "জনসাধারণ")। পাতাটির জন্য প্রতিদিন একটি করে ১০০০টি ভিডিও তৈরি করেন। ২০১৮ এর শুরুতে মার্ক জাগারবার্গের সাথে বৈঠকের পর নাস ডেইলিকে "শো" মর্যাদায় উন্নীত করা হয়।  ২০১৮ এর সেপ্টেম্বরে তার পাতায় অনুসারীর সংখ্যা হয় ৮০ লাখ।; একই বছরের নভেম্বরে সংখ্যা বেড়ে দাঁড়ায় এক কোটিতে।

তার সব ভিডিও এক মিনিট ব্যাপ্তির এবং তা ফেসবুকে পোস্ট করা হয়। ২০১৭তে ইয়াসিন বলেন যে তিনি ইউটিউবে ভিডিও পোস্ট করেননি; কারন হিসেবে বলেন ফেসবুক অধিক লাভজনক হবার পাশাপাশি মানুষের বেশি কাছে পৌঁছানোর উপায় মনে হয়েছে। ২০১৯ সালে তিনি তার অফিশিয়াল ইউটিউব চ্যানেল নাস ডেইলিতে পুরাতন ভিডিওগুলো আপলোড করতে শুরু করেন। মাইক্রোফোন লাগোয়া একটি এসএলআর  ক্যামেরা দিয়ে ভিডিওগুলো ধারণ করা হয়, সম্পাদনের কাজ শেষে পরেরদিন মুক্তি দেওয়া হয়। গড়ে প্রত্যেক ভিডিও ধারণ ও সম্পাদনায় সময় লাগে যথাক্রমে ছ'ঘণ্টা ও তিন ঘণ্টা। ফেসবুক অনুসারীদের পরামর্শানুযায়ী ভিডিওর বিষয়বস্তু ঠিক করা হয়। "দ্যাট'স ওয়ান মিনিট, সি ইউ টুমরো (আজকে এই একমিনিটই, আবার কাল দেখা হবে)" ট্যাগলাইনে ভিডিও সমাপ্ত হয়।

ইয়াসিনের সহযোগীদের তালিকায় রয়েছে ইসরায়েলি-মার্কিন ভিডিও নির্মাতা (পাশাপাশি প্রেমিকা) অ্যালিন তামির এবং পোল্যান্ডের ভিডিও ব্লগার ও সুরকার অ্যাগন হেয়ার।

অইংরেজিভাষীদের মাঝে ভিডিওগুলোর ব্যাপক জনপ্রিয়তার কারণে হিন্দি, আরবি, মান্দারিন সহ বিভিন্ন ভাষার সাবটাইটেল যুক্ত করা হয়।

## তথ্যসূত্র

বিষয়শ্রেণী:১৯৯২-এ জন্ম
বিষয়শ্রেণী:ভিডিও ব্লগার
বিষয়শ্রেণী:ইসরায়েলি ব্লগার
বিষয়শ্রেণী:ফিলিস্তিনি ব্লগার
বিষয়শ্রেণী:ইসরায়েলি ইউটিউবার
বিষয়শ্রেণী:জীবিত ব্যক্তি
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফিলিস্তিনি মুসলিম
আলমগীর হোসেন

**আলমগীর হোসেন** বাংলাদেশের কিশোরগঞ্জ জেলার রাজনীতিবিদ ও কিশোরগঞ্জ-৩ আসনের সাবেক সংসদ সদস্য।

## প্রাথমিক জীবন
আলমগীর হোসেন কিশোরগঞ্জ জেলায় জন্মগ্রহণ করেন। তার স্ত্রী রাবেয়া আক্তার খানম। তার ছেলে শিবলু আলমগীর হোসেন।

## রাজনৈতিক জীবন
আলমগীর হোসেন ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে কিশোরগঞ্জ-৩ আসন থেকে সংসদ সদস্য নির্বাচিত হন। তিনি মৃত্যুবরণ করেছেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:কিশোরগঞ্জ জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বারখাইন জামেয়া জমহুরিয়া ফাজিল মাদ্রাসা

**বারখাইন জামেয়া জমহুরিয়া কামিল মাদ্রাসা** বাংলাদেশের আনোয়ারার একটি আলিয়া মাদ্রাসা। মাদ্রাসাটি চট্টগ্রাম জেলার আনোয়ারা উপজেলার অন্তর্গত বারখাইন ইউনিয়নে অবস্থিত। বারখাইন গ্রামে অবস্থিত বলেই মাদ্রাসাটি **বারখাইন মাদ্রাসা** নামে পরিচিতি লাভ করেছে। মাদ্রাসাটি ইসলামি শিক্ষার প্রসারের জন্য ১৯৭৪ সালে যাত্রা শুরু করে।

## ইতিহাস
স্থানীয়দের সার্বিক সহযোগিতায় উক্ত মাদ্রাসাটি ১৯৭৪ সালে স্থাপিত হয়ে, ১৯৭৫ সালে বাংলাদেশ মাদ্রাসা শিক্ষা বোর্ড কর্তৃক দাখিল পর্যায়ে স্বীকৃতি লাভ করে। বর্তমান অধ্যক্ষের উদ্যোগে মাদ্রাসা পরিচালনা সংঘ ও স্থানীয়দের সহায়তায় ১৯৯৬ সালে বাংলাদেশ মাদ্রাসা বোর্ড কর্তৃক আলিম পর্যায়ে স্বীকৃতি লাভ করে। 

২০০৬ সালের **ইসলামী বিশ্ববিদ্যালয় সংশোধনী আইন, ২০০৬** মোতাবেক আলিয়া মাদ্রাসার ফাজিল (স্নাতক ডিগ্রি) ৩ বছর এবং কামিল (স্নাতকোত্তর) ২ বছর মোট ৫ বছরের কোর্স চালু হয় এবং বাংলাদেশের ১,০৮৬টি ফাজিল মাদ্রাসার সঙ্গে এই মাদ্রাসাও ইসলামী বিশ্ববিদ্যালয় কুষ্টিয়ার অধিভুক্ত লাভ করে। এরপরে ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হয় এবং আলিয়া মাদ্রাসাসমূহ সেখানে স্থানান্তরিত করা হয়।

## শিক্ষা ব্যবস্থা
এ প্রতিষ্ঠান শিক্ষা-মন্ত্রণালয় আয়োজিত জাতীয় শিক্ষা সপ্তাহ ২০১৬ সালে উপজেলা পর্যায়ে শ্রেষ্ঠ শিক্ষাপ্রতিষ্ঠান হিসেবে স্বীকৃতি লাভ করে। ১৯৮০ সালে মাদ্রাসাটি দাখিল স্তরে এমপিওভুক্ত হয়। পরবর্তীতে ২০০১ সালে আলিম এমপিওভুক্ত হয়।

## বর্ণনা
এ প্রতিষ্ঠানে একটা খোলা প্রাঙ্গণ, একটি মসজিদ, একটি পুকুর, একটি আইটি কক্ষ, একটি গ্রন্থাগার ও ছাত্রদের জন্য একটি ছাত্রাবাস রয়েছে।

## শিক্ষক-শিক্ষার্থী
এ প্রতিষ্ঠানটিতে ২১ জন শিক্ষক-শিক্ষিকা ও ৩ জন কর্মকর্তা-কর্মচারী রয়েছেন। এ প্রতিষ্ঠানে শিক্ষার্থীর সংখ্যা ৯৪৮ জন (২০২০)। এ প্রতিষ্ঠান থেকে সারা বছর জেডিসি, দাখিল, আলিম ও ফাজিল পাশ করে ছাত্র-ছাত্রীরা বিভিন্ন বিশ্ববিদ্যালয়ে ভর্তি হয়।

## তথ্যসূত্র

বিষয়শ্রেণী:১৯৭৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭৪-এ বাংলাদেশে প্রতিষ্ঠিত
বিষয়শ্রেণী:চট্টগ্রাম জেলার আলিয়া মাদ্রাসা
জোসেফ নিকোলোসি

**জোসেফ নিকোলোসি** (জানুয়ারি ২৪, ১৯৪৭&ndash; মার্চ ৮, ২০১৭) হলেন একজন মার্কিন মনোচিকিৎসক যিনি "রিপারেটিভ থেরাপি" নামক অপবৈজ্ঞানিক "কনভার্শন থেরাপি"র প্রচার, সমর্থন ও চর্চা করতেন, যাকে তিনি মানুষের সমকামী কামনা অতিক্রমনে ও প্রশমনে ও তার স্থলে বিপষমকামী কামনা স্থাপনে সহায়ক বলে দাবি করতেন।  নিকোলোসি ন্যাশনাল এ্যাসিয়েশন ফর রিসার্চ এ্যান্ড থেরাপি ফর হোমোসেক্সুয়ালিটি (নার্থ) এর একজন প্রতিষ্ঠাতা ও সভাপতি ছিলেন।

## জীবনী

## দৃষ্টিভঙ্গি

নিকোলোসি দাবি করেন যে শৈশব এবং কৈশোরের বিকাশের উপাদানসমূহ, প্রধাণত পিতামাতার প্রভাব, বিশেষত পিতার প্রভাব, পুরুষ সমকামিতার অন্যতম উল্লেখযোগ্য কারণ হতে পারে। তার মতে,

## মৃত্যু
নিকোলোসি ২০১৭ সালের মার্চ মাসে ফ্লু রোগে আক্রান্ত হয়ে ৭০ বছর বয়সে মৃত্যুবরণ করেন।

## প্রকাশিত লেখনীসমূহ
*Nicolosi, Joseph (1991). *Reparative Therapy of Male Homosexuality: A New Clinical Approach*. Jason Aronson, Inc. .
*Nicolosi, Joseph (1993). *Healing Homosexuality: Case Stories of Reparative Therapy*. Jason Aronson, Inc. .
*
*
*Nicolosi, Joseph & Nicolosi, Linda Ames (2002). *A Parent's Guide to Preventing Homosexuality*. InterVarsity Press. .
*
*
*Nicolosi, Joseph (2009). *Shame and Attachment Loss: The Practical Work of Reparative Therapy*. InterVarsity Press
*Nicolosi, Joseph (2017). *A Parent's Guide to Preventing Homosexuality*, revised edition. Liberal Mind Publishers

## আরও দেখুন
* যৌন অভিমুখিতা
* যৌন অভিমুখিতা পরিবর্তন প্রচেষ্টা
* ''স্টিফেন ফ্রাই: আউট দেয়ার''

## তথ্যসূত্র

## বহিঃসংযোগ
*
*Review: ''Therapy Terminable and Interminable: 'Non-gay Homosexuals' Come Out of the Closet'' by James Weinrich. A scholarly review of one of Nicolosi's scholarly books about conversion therapy.

বিষয়শ্রেণী:১৯৪৭-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:মার্কিন মনোচিকিৎসক
বিষয়শ্রেণী:মার্কিন রোমান ক্যাথোলিক
বিষয়শ্রেণী:কনভার্সন থেরাপি
বিষয়শ্রেণী:ইনফ্লুয়েঞ্জায় মৃত্যু
বিষয়শ্রেণী:প্রাক-সমকামী আন্দোলন
বিষয়শ্রেণী:যৌন অভিমুখিতা পরিবর্তন প্রচেষ্টা
বিষয়শ্রেণী:যৌন অভিমুখিতা ও চিকিৎসাবিজ্ঞান
বিষয়শ্রেণী:মার্কিন রোমান ক্যাথলিক
বিষয়শ্রেণী:নিউ ইয়র্ক (অঙ্গরাজ্যের) ব্যক্তি
কারি স্টোন নকশা পুরস্কার

**কারি স্টোন নকশা পুরস্কার** যুক্তরাষ্ট্রের অরেগনের বেন্ডভিত্তিক কারি স্টোন ফাউন্ডেশন কর্তৃক প্রদত্ত একটি পুরস্কার। মানবহিতৈষী উদ্ভাবনী প্রকৌশলী নকশা প্রণয়নের জন্য এই পুরস্কারটি প্রদান করা হয়। পুরস্কারটি কোনো বাধা ছাড়াই বিভিন্ন মাত্রার প্রকৌশলীদের প্রদান করা হয়। স্থাপত্য, নগর পরিকল্পনা, জনসংযোগ, পণ্যের নকশা এবং ঐতিহ্যের পৃষ্ঠপোষকতা প্রভৃতি ক্ষেত্রে কাজ করা মানুষেরা পুরস্কার অর্জন করেন। বার্ষিক এক থেকে পাঁচজনকে এই পুরস্কার প্রদত্ত হয়। “সামাজিক জীবনমান উন্নয়নে অবদান রাখা প্রকল্পসমূহকে বৈশ্বিকভাবে তুলে ধরা, সম্মান জানানো এবং পুরস্কৃত করার লক্ষ্যে” কারি স্টোন পুরস্কার প্রদান করা হয়।

পুরস্কার প্রদানের জন্য প্রাথমিকভাবে নেতৃস্থানীয় ব্যক্তিদের সম্প্রদায় বৈশ্বিকভাবে মানবহিতৈষী ও সামাজিক উন্নয়নমূলক কয়েকটি প্রকল্পকে মনোনয়ন দেয়। বছরভিত্তিক নির্বাচিত বিচারকমণ্ডলী পুরস্কারের জন্য চূড়ান্তভাবে নির্বাচিত করে থাকে। অদ্যাবধি জনকল্যাণমূলক নকশা আন্দোলনের মধ্য থেকে ২০০ এর অধিক নকশা এবং নেতৃত্বকে পুরস্কারের জন্য মনোনীত করা হয়েছে।

২০০৮ থেকে ২০১৭ সাল পর্যন্ত ২৬ জন বিজয়ী সর্বোচ্চ ১,০০,০০০ মার্কিন ডলার অর্থমূল্যের পুরস্কার লাভ করেছেন।

## বিজয়ী
কারি স্টোন পুরস্কার বিজয়ীদের অন্তর্ভুক্ত হলো: 

## তথ্যসূত্র

বিষয়শ্রেণী:২০১৮-এ প্রবর্তিত পুরস্কার
বিষয়শ্রেণী:পুরস্কার